CELEX: C2005/069/33
Language: sk
Date: 2005-03-19 00:00:00
Title: Uznesenie Súdu prvého stupňa z 10. novembra 2004 vo veci T-303/04 R, European Dynamics SA proti Komisii Európskych spoločenstiev (Verejné obstarávanie služieb — Konanie vo veci verejného obstarávania Spoločenstva — Prechodné opatrenia — Žiadosť o prerušenie výkonu — Naliehavosť — Neprítomnosť)

19.3.2005   
            
            
               SK
            
            
               Úradný vestník Európskej únie
            
            
               C 69/17
            
         
      UZNESENIE SÚDU PRVÉHO STUPŇA
   
   z 10. novembra 2004
   vo veci T-303/04 R, European Dynamics SA proti Komisii Európskych spoločenstiev
   (Verejné obstarávanie služieb - Konanie vo veci verejného obstarávania Spoločenstva - Prechodné opatrenia - Žiadosť o prerušenie výkonu - Naliehavosť - Neprítomnosť)
   (2005/C 69/33)
   Jazyk konania: angličtina
   Vo veci T-303/04 R, European Dynamics SA, so sídlom v Aténach (Grécko), v zastúpení: S. Pappas, advokát, proti Komisii Európskych spoločenstiev, splnomocnení zástupcovia: L. Parpala a E. Manhaeve, za právnej pomoci J. Stuyck, advokát, ktorý si zvolil adresu na doručovanie v Luxemburgu, predmetom ktorej je žiadosť o prerušenie výkonu jednak rozhodnutia Komisie zo 4. júna 2004 [DIGIT/R2/CTR/mas D (2004) 324], ktorým Komisia zaradila na druhé miesto ponuku predloženú v nadväznosti na oznámenie o vyhlásení metódy verejného obstarávania pre poskytovanie počítačových služieb zoskupením, ktorého členom je navrhovateľ a jednak rozhodnutia Komisie zo 14. júla 2004 [DG DIGIT/R2/CTR/mas D (2004) 811], ktorým sa zamietli námietky navrhovateľa z 21. júna, 1., 5., a 8. júla 2004 proti uzavretiu verejnej zmluvy s iným zoskupením, predseda Súdu prvého stupňa vydal dňa 10. novembra 2004 uznesenie, ktorého výrok znie:
   
               1.
            
            
               Žiadosť o prechodné opatrenia sa zamieta.
            
         
               2.
            
            
               Trovy sú vyhradené.